ร้านชาบู อิน บ๊อกซ์ ตั้งอยู่ในซ.โพธิสาร (ซอยหอพักของนักศึกษา ราชมงคลธัญบุรี คลองหก) ร้านอยู่ลึกเข้ามาเลยกลางๆซอย เยื้องๆกับร้านเฉินหลงครับ

ร้านนี้ บรรยากาศชิลๆ เหมือนอยู่ในกล่องเย็นๆ เจ้าของยิ้มแย้มแจ่มใส พนักงานบริการดีครับ ข้อดีของการที่ร้านเข้ามาลึกหน่อย คือ พอหาที่จอดรถได้ง่ายครับ

ร้านเปิดทุกวัน เวลา 11.00-23.00 น. ครับ

อาหารราคาไม่แพงครับ 
บุฟเฟต์ ราคา 199฿ net รวมน้ำอัดลมแล้วนะครับ
ถ้าไม่ทานแบบบุฟเฟต์ ก็สามารถสั่งเป็นจานๆ เป็นชุดได้ครับ ราคาไม่แพงนะครับ

บุฟเฟต์ราคาเดียว รวมเครื่องดื่ม แต่ในบุฟเฟต์ จะมีหมูสันใน สันนอก สามชั้น หมูนุ่ม กุ้ง ลูกชิ้น ผัก เห็ด เส้นต่างๆ ข้าวสวย ข้าวกระเทียม 
สามารถสั่งชุดเนื้อ และของทานเล่นเพิ่มได้ครับ

น้ำซุปที่นี่มี 2 แบบครับ น้ำใส กับ น้ำดำ (น้ำดำรสเข้ม อร่อยดีครับ) 
หมูสไลด์มาบาง เคี้ยวนุ่ม ไม่เหนียวเลยครับ
น้ำจิ้มมีแบบเดียว คล้ายน้ำจิ้มสุกี้ เติมพริก กระเทียม มะนาว เพิ่มรสชาติได้ครับ

ใครอยากลองทานชาบูอร่อยๆ ราคาเบาๆ แนะนำมาที่ร้าน Shabu in Box คลองหก ซ.โพธิสาร นะครับ